Andrew Drummond

Hiel Andrew Drummond (Britäna-Linglänapüko: ) binom lautan se Edinburgh (Skotän). Pals bofik oma äbinons pükitidans. Ästudom pükis in nivers di Aberdeen e di London. Penom dilatimo, e vobom as programan. Plä lekoneds oka: An Abridged History, A Hand-book of Volapük, Elephantina e Novgorod the Great, älautom konotis mödik (no pepübölis), äsi tradutodis se Deutänapük. 

Do no binom Volapükan legik, elautom lekonedi tiädü: A Hand-book of Volapük (Tidabuk Volapüka), in kel bepenom tävaventüris söla Gemmel Justice, Volapükan mu lanälik, kobü el Sir Thomas Urquhart foltumyelik, e komip oma ta leneflen badälik: dokan Bosman, slopan Sperantapüka. Lekoned at ninädon i gramati brefik Volapüka rigik sa taibs gramatik, okskilükams e lised vödas Volapükik za lultums: buk kanon pagebön as nüdugot ini Volapük rigik. El Drummond emagom Volapükamufi (ed i yufapükamufis valik) as grup dialimanas no go jenöfimikas, kels ävilons vobön pro benosek Püka Bevünetik no ibetikölo patis e dinädis valik e no isuemölo sekis ona pro menef, e kels äbejäfons suvumo vödafeitis ta ods (me leceds e blöfastabs ai no tikaviks tefü „yufapük gudikün“) ka säkädis jenöfik vola onsik. 

 Lautots 

 Buks 
 2004. An Abridged History. Edinburgh: Polygon.
 2006. A Hand-book of Volapük. Edinburgh: Polygon.
 2008. Elephantina. Edinburgh: Polygon.
 2010. Novgorod the Great. Edinburgh: Polygon.
 2017. The Intriguing Life and Ignominious Death of Maurice Benyovszky.  New York/London: Routledge.

 Konots 
 2002. A Chronicle of the World 1840-1893. In: Writing Wrongs.

 Tradutods (se Deutänapük) 
 1983. Letters on Capital. (Rigäd fa Marx ed Engels.) London: New Park.
 1991. And Red is the Colour of Our Flag. (Rigäd fa Oskar Hippe.) London: New Park.
 1992. Trotsky and the Russian Social-Democratic Controversy over comparative revolutionary history. (Rigäd fa Udo Gehrmann.) In: The Trotsky Reappraisal, Brotherstone e Dukes (red.). Edinburgh: Edinburgh University Press.

 Yüms plödik 
 Bepen e krüt brefiks ela A Hand-Book of Volapük (in Linglänapük), fa hiel Peter Burnett.
 Spikot ko lautan dö lekoned An Abridged History (in Linglänapük).
 Resodapad lautana, kö binons i küpets tefü lebuks omik.

Klad:Volapükans
Klad:Volapükans in Linglän